Snowden fremdeles på flyplassen
Til tross for at han skal ha vært på Sheremetjevo-flyplassen i Moskva i snart fire døgn, har svært få sett den amerikanske varsleren på flyplassen. Nå kan det se ut som om Snowden må belage seg på flere døgn på flyplassens transitthotell.Snowden skal ikke ha vært med på dagens fly fra Moskva til Havanna. IfølgeABC News-korrespondent Kirit Radia, som er på flyplassen, sjekket ikke Snowden inn, og var heller ikke å se ved gaten. Helt siden Snowden landet i Moskva på søndag, har det vært ventet at han skal fly til Havanna i Cuba, for så å ta seg videre til enten Ecuador eller Venezuela. Den amerikanske 30-åringen er siktet for spionasje i USA, etter at han lekket ut hemmeligstemplede dokumenter om amerikanske myndigheters overvåkingsprogram PRISM.Ifølge kilder det russiske nyhetsbyrået Interfax har snakket, får ikke Snowden kjøpt billetter på flyplassen uten gyldig pass.Ifølge en Aeroflot-representant Reuters har snakket med, sier at hverken Snowden eller hans reisepartner Sarah Harrison har booket noen flyvning vekk fra Moskva de nærmeste dagenen. Diplomatisk drakampSnowden oppholdt seg inntil søndag i forrige uke i Hong Kong. USA prøvde å få 30-åringen utlevert, men myndighetene i Hong Kong opplyste onsdag til The Guardian at begjæringen om arrestasjon ble avvist fordi amerikanske myndigheter hadde stavet Snowdens mellomnavn feil i dokumentene som ble sendt. USA annullerte forrige lørdag Snowdens pass, og har kritisert Hong Kong for å la varsleren forlate landet. Snowden har søkt politisk asyl i Ecuador, men ifølge ecuadorianske myndigheter kan det ta flere måneder før de vil svare på søknaden. Ecuador har allerede gitt politisk asyl til en annen profilert varsler; Julian Assange. - Det tok oss to måneder å ta en avgjørelsen da det gjaldt Assange, så ikke forvent at vi vil bestemme oss noe fortere denne gangen, sier Ecuadors utenriksminister Ricardo Patiño ifølgeThe Guardian. Ifølge Reuters sa Patiño torsdag at Ecuador foreløpig ikke har startet behandlingen av Snowdens asylsøknad, siden 30-åringen ennå ikke har kommet seg til noen av landets ambassader. Presses av USA USA har lagt press på Ecuador etter at det ble kjent at Snowden har søkt asyl der, og flere amerikanske politikere truer ifølge NTB med ikke å fornye Ecuadors handelsprivilegier om landet gir asyl til Snowden. Senator Robert Menendez, som leder Senatets utenrikskomité, lovte onsdag å blokkere Ecuadors privilegerte adgang til markedet i USA, som er verdt hundrevis av millioner dollar og tusener av arbeidsplasser.Også Sandy Levin, som er demokratenes mann i handelspanelet i Representantenes hus, sier at Ecuadors handelsavtaler ikke blir fornyet neste måned om landet gir Snowden asyl. USA har allerede lagt press på Russland for å få Snowden utlevert derfra, noe den russiske presidenten Vladimir Putin har gjort det klart at landet ikke vil gjøre.Obama sa også at det er uaktuelt å bruke militærfly til å tvinge et eventuelt fly med Snowden ombord til å lande. Samtidig da Obama at lekkasjesaken har avdekket vesentlige svakheter hos NSA.Flere amerikanske medier skriver torsdag om spionsiktede Snowdens tidligere uttalelser om varslere på nett. Snowden er i dag en av de mest kjente varslerne i verden, men var ikke like positiv til lekkasjer i 2009. Snowden diskuterte for fire år siden en artikkel som avslørte at Israel og USA utvekslet informasjon om Irans atomprogram. Han var da kritisk til at journalistene trykket hemmeligstemplet materiale, og mente både journalistene og varslerne bak saken satte USA i fare. - De folkene skulle vært skutt i sine edlere deler, skrev Snowden ifølgeThe New York Times.
Heller ikke i dag kom varsler Edward Snowden seg på flyet fra Moskva til Havanna. Amerikanerens mangler både pass og visum, og kan derfor ikke forlate flyplassen.